964 Schönbiich. 



daz ir leben so getan ist. Der abt sol aver daz ' bewaren 

 daz er nimmer von dechainem chunden chloster dechain munch 

 enphähe an sines abtes willen oder an di brief di im- enphelheu. 

 Wan gesriben ist ,Daz du dir niht ^ wil geschehen, des solt 

 du ain anderen begeben/ 



LXII. Von des chloster s b riesteren. 



Swelch abt des gert daz man im ain briester oder ain 

 dyäcen weihe, so wel 6z den seinen der des wirdich sei daz 

 er briester werde. So der geweiht wirt, so sol er sich hüten 

 von der hofart und von der ubermüte und sol niht erbalden, 

 wan daz im von sinem abte gebotten wirt, und sol wiszen daz 

 er der reglihen zuht michels ^ mSr (39'^) sol undertänich sein. 

 Er sol durch di ursach des briesterambtes niht vergezzen der 

 regel zuht unt der gehorsam, wan er sol sich in got ie mer 

 und mer für nemen. Er sol sich zallen citen zu der stat haben 

 als er ce dem chloster chomen ist an daz ambt des älteres, ez 

 ensei leiht daz in diu samnunge mit des abtes willen höhen 

 welle durch seines lebens werdechait. Er sol iedoch wiszen 

 daz er behalten müz di regel di die techende unt di probste 

 gesetzent. Tut er iht anders, so sol er niht ain briester, wan 

 ain frefler haizeU; unt so er ofte gemant wirt unt sich niht 

 bezzert, so sol man och den bischof ce urchunde nemen. Ist 

 daz er sich och sust niht bezzert, so seine schulde offen werdeut, 

 so treib man in ^ von dem chloster; iedoch ob er so frevel 

 ist, daz er der regel niht wil gehorsam noch undertänich sin. 



LXIll. Von der orduunge'' der samnunge. 



Diu samnunge sol sich in dem chloster also ordnen als 

 ez diu ceit der becherde unt des lebens werdechait under- 

 schaidet und och als der abt geseczet. Der selbe abt sol niht 

 betrüben di hert diu im enpholhen ist, wan er immer gedenchen 

 sol daz er von allen sinen gerihten unt von sinen werchen got 

 rede geben müz (39^'), unt sol als von vriem gebalte niht 



1 vorher sol, gestrichen - in im f ^ zweimal 



* vorher misc, durchstrichen ^ aus im gebessert ^ ordnmje 



